
ŠALČININKŲ JANO SNIADECKIO GIMNAZIJOS
MOKINIŲ ELGESIO TAISYKLĖS
Mokinių elgesio taisyklės parengtos siekiant sukurti Šalčininkų Jano Sniadeckio gimnazijos saugią aplinką, draugišką ir bendradarbiavimu grįstą atmosferą bei reglamentuoti mokinių elgesio normas.  
1. Mokinys įsipareigoja:  
1.1. laiku ateiti į pamokas ir kitus užsiėmimus;  
1.2. į pamokas 1-GIV klasių mokiniai ateiti apsirengę gimnazijos uniformą (kiekvieną penktadienį mokiniai gali ateiti apsirengę kitokią etiketo normas atitinkančia aprangą), o į fizinio ugdymo pamokas - visada vilkėdami sportine apranga);
1.2.1. atrodyti tvarkingai (apranga, šukuosena, makiažas, papuošalai, manikiūras turi būti kuklūs – nešokiruoti ir netrikdyti aplinkinių)‘
1.3. pamokoje dirbti pagal savo gebėjimus, tinkamai pasiruošti kiekvienai pamokai;  
1.4. pamokos metu laikytis mokytojo nustatytos darbo pamokoje tvarkos (atlikti visas mokytojo skiriamas klasės ir namų užduotis, netrukdyti dirbti kitiems mokiniams, neužsiimti pašaline, nesusijusia su mokymosi procesu, veikla); 
1.5. atėjus į gimnaziją, gimnazijos patalpose nesinaudoti asmeniniais informacinių technologijų įrenginiais (mobiliaisiais telefonais, išmaniaisiais laikrodžiais, planšetėmis, kompiuteriais ir kitais įrenginiais) prieš pamokas, per pamokas ir po pamokų, pertraukų, renginių, varžybų, neformaliojo švietimo užsiėmimų ir kitos gimnazijos organizuojamos veiklos metu, išskyrus gimnazijos nustatytus atvejus;
1.6. prasidėjus pamokai, mokinys privalo išjungti mobilųjį telefoną ir palikti  asmeninėje spintelėje rūbinėje. Leidus dalyko mokytojui, mobilųjį telefoną pamokų metu naudoti tik mokymosi tikslams. Mokiniui nesilaikant šios taisyklės, kviečiamas administracijos atstovas arba socialinis pedagogas, turintis teisę paimti mokinio telefoną. (žr. Mokinių asmeninių mobiliųjų telefonų ir kitų galinių įrenginių naudojimo tvarkos aprašas);
1.7. išeiti iš pamokos galima tik esant būtinybei ir gavus mokytojo leidimą; Jeigu mokiniui būtina išeiti iš gimnazijos, jis privalo budinčiai pateikti klasės vadovo, direktoriaus pavaduotojo ugdymui ar socialinio pedagogo raštišką leidimą išeiti; 
1.8. pamokos metu įėjus į klasę suaugusiam asmeniui pasisveikinti atsistojus; 
1.9. po pamokos palikti tvarkingą darbo vietą, išvalyti lentą; 
1.10. palaikyti tvarką ir švarą kabinete. Pertraukų metu klasės turi būti vėdinamos, mokiniai tuo metu turi išeiti iš klasės; 
1.11. hibridinės pamokos metu (mokiniui būnant izoliacijoje) mokiniai privalo laiku jungtis užsiėmimams; 
1.12. atsakingai elgtis virtualioje erdvėje, gerbti savo ir kitų privatumą ir teises;
  1.13. radus pamestą daiktą, nunešti jį socialiniam pedagogui;
1.14. gimnazijoje ir už jos ribų laikytis saugaus ir kultūringo elgesio reikalavimų, garbingai atstovaujant gimnazijos vardą;
1.15. valstybės lygio ekstremaliosios situacijos metu vykdyti nustatytus reikalavimus, numatytus Vyriausybės nutarimuose, valstybės lygio ekstremaliosios situacijos valstybės operacijų vadovo sprendimuose, kituose teisės aktuose ir gimnazijos dokumentuose.

2. Tarpusavio santykiuose: 
2.1. gerbti save ir gimnazijos bendruomenės narius: būti mandagiems, drausmingiems, sveikintis su kiekvienu mokytoju, svečiu, darbuotoju, mandagiai sutikti gimnazijos svečius ir suteikti jiems reikiamą informaciją;

2.2. nekurstyti ir nedalyvauti patyčiose; 
2.3. iškilusias problemas spręsti išsiaiškinant situaciją, nenaudojant fizinės jėgos, psichologinio spaudimo ir kitų netinkamų būdų, kreiptis pagalbos į socialinius pedagogus.
3. Tausoti gimnazijos ir bendruomenės narių turtą bei aplinką: 
3.1. neimti ir nesisavinti kito asmens daiktų; 
3.2. tausoti kabinetuose, koridoriuose, aktų ir sporto salėse, valgykloje, bibliotekoje, skaitykloje ir kitose patalpose esantį inventorių, baldus, vadovėlius ir kitas mokymuisi skirtas priemones; 
3.3. palaikyti švarą ir tvarką gimnazijoje ir jos teritorijoje.
4. Renginiuose: 
4.1. per renginį elgtis drausmingai ir kultūringai: klausytis ir/ar stebėti programą.
4.2. renginių metu nesinaudoti asmeniniais informacinių technologijų įrenginiais (mobiliaisiais telefonais, išmaniaisiais laikrodžiais, planšetėmis, kompiuteriais ir kitais įrenginiais); prieš renginį išjungti mobilųjį telefoną ir juo nesinaudoti; 

4.3. iš renginio išeiti tik jam pasibaigus arba mokytojui leidus.  
5. Valgykloje:
5.1. elgtis drausmingai ir kultūringai, pietauti pagal sudarytą Maitinimo grafiką, ramiai laukti eilėje, pavalgius indus nunešti į tam skirtą vietą;  
5.2. reaguoti į mokytojų ir kitų gimnazijos darbuotojų pastabas. 
6. Rūbų spintelėse: 
6.1.  pakabinti viršutinius drabužius savo spintelėje; 
6.2. įeiti į klasę su viršutiniais rūbais draudžiama. 
6.3. už paliktus daiktus drabužių spintelėse atsako pats mokinys. 
6.4. palaikyti tvarką rūbų spintelėje. 
6.5. esant pagristiems įtarimams, jog mokinys gali turėti draudžiamų daiktų, gimnazijos vadovybė gali patikrinti mokinio rūbų spintelę.
7. Koridoriuje: 
7.1. elgtis saugiai ir atsakingai savo ir kitų atžvilgiu: nešiukšlinti, nesimušti, nesityčioti, nesispjaudyti, nečiuožinėti turėklais, nešokinėti nuo laiptų ar kitų aukštų daiktų, nebėgioti, netriukšmauti, nesėdėti ant palangių, nesistumdyti; 
7.2. nežaisti sveikatai pavojingų ir azartinių žaidimų, nesimėtyti sniego gniūžtėmis, nesišaudyti vandens šautuvais, nedaryti kitų veiksmų, kurie galėtų kelti pavojų sau ar aplinkiniams.

8. Mokiniui draudžiama: 
8.1. savo elgesiu sukelti kitam asmeniui fizinį skausmą ar moralinį pažeminimą;  
8.2. filmuoti, fotografuoti, naudoti diktofoną, įrašinėti kitų asmenų kalbą bei viešinti jų atvaizdus ar platinti informaciją apie asmenį per masines informavimo priemones, socialinius tinklalapius, internete, negavus asmens leidimo;
8.3. gimnazijos patalpose ir teritorijoje laistytis vandeniu ar kitais skysčiais;
8.4. pamokoje, valgykloje būti su kepure ir gobtuvu; 
8.5. vesti pašalinius asmenis; 
                 	8.6. į gimnaziją atsinešti brangius ir vertingus daiktus bei dideles pinigų sumas (už jų saugumą atsako pats mokinys); 
	  8.7. rūkyti, vartoti kvaišalus, užsiimti kita draudžiama veikla; 
8.8. vartoti keiksmažodžius, grubius/nepagarbius žodžius, pravardžiavimus, įžeidinėjimus bei vartoti necenzūrinius gestus.
8.9.  įsinešti į gimnaziją: 
8.9.1. ir demonstruoti garso ir vaizdo įrašus, leidinius, galinčius propaguoti terorizmą, žiaurų elgesį, smurtą, diskriminaciją, pornografiją, žalingus įpročius; 
8.9.2.  alkoholinių gėrimų, energetinių gėrimų, narkotinių ir kitų sveikatai kenksmingų medžiagų, cigarečių, elektroninių cigarečių bei jų pildyklių, aštrių daiktų, degių, sprogių, aerozolinių medžiagų, pirotechnikos priemonių, peilių, dujų balionėlių, žiebtuvėlių, degtukų, švirkštų, vandens šautuvų, saulėgrąžų, kramtomosios gumos ir kitų ugdymo procesui nereikalingų daiktų;

8.9.3.  įtarus, kad mokinys gali turėti draudžiamų daiktų (el. cigarečių, psichoaktyvių medžiagų ir pan.), gimnazijos vadovybė gali organizuoti draudžiamų daiktų atsitiktines paieškas/apžiūras;
8.9.4.  pastebėjęs mokinį, turintį minėtų daiktų gimnazijos patalpose ir teritorijoje, kiekvienas mokinys privalo nedelsiant pranešti bet kuriam suaugusiajam (klasės vadovui, mokytojui, socialiniam pedagogui ar administracijai); 
8.10. be mokytojo leidimo į kompiuterį įdiegti arba panaikinti bet kokią programą, taisyti pažymius elektroniniame dienyne; 
8.11. pamokų, „langų“ ir pertraukų metu išeiti už gimnazijos teritorijos ribų. Gimnazija neatsako už mokinių, pažeidusių šį draudimą, saugumą. 


PASKATINIMO, DRAUSMINIMO IR POVEIKIO PRIEMONĖS
9. Paskatinimo priemonės: 
9.1. pagyrimai elektroniniame dienyne; 
9.2. padėkos raštas, diplomas; 
9.3. atminimo dovanos; 
9.4. išvyka, ekskursija. 
10.  Drausminimo ir poveikio priemonės už taisyklių nesilaikymą: 
10.1.  dalykų mokytojų, klasės vadovo pastaba žodžiu, pastaba elektroniniame dienyne, mokinio drausmės pažeidimo pažyma; 
10.2. mokinys, 2 kartus pažeidęs tą pačią taisyklę, klasės vadovo siūlymu kviečiamas pokalbiui pas socialinį pedagogą. Pildomas problemos sprendimo lapas, pasirašomas susitarimas su mokiniu, kuriame raštu aptariamas mokinio įsipareigojimas; 
10.3. mokinio drausmės pažeidimo pažyma registruojama į socialinio pedagogo drausmės pažeidimų fiksavimo žurnalą; 
10.4. matydami vaiką, nesilaikantį visuotinai pripažintų elgesio normų, pažeidžiantį kitų asmenų teises ir laisves ar viešąją tvarką, klasės vadovas ir/arba administracija informuoja tėvus arba  Valstybės vaiko teisių apsaugos ir įvaikinimo tarnybą ar policiją (pagal VTAPĮ str.35)
10.4.1 vaikų, kurie nesilaiko visuotinai pripažintų elgesio normų, pažeidžiantį kitų asmenų teises ir laisves ar viešąją tvarką, tėvai kviečiami į Gimnaziją pasiimti vaiką dėl jo elgesio koregavimo (pagal ŠĮ 47str. 5 p.);
10.4.2 mokinio netinkamas elgesys svarstomas gimnazijos Vaiko gerovės komisijoje (už nuolatinį ir grubų mokinio pareigų neatlikimą, mokinio elgesio taisyklių pažeidimą) dalyvaujant tėvams (globėjams)
10.5. papeikimas (jeigu mokinys grubiai pažeidžia Mokinių elgesio taisykles);  
10.6. kreipimasis į rajono savivaldybės administraciją, Vaiko teisių apsaugos ir įvaikinimo tarnybą, Tarpinstitucinio bendradarbiavimo koordinatorių dėl koordinuotos pagalbos skyrimo;
10.7.  elgesio svarstymas gimnazijos administracijos posėdyje (už ypač grubius šių taisyklių pažeidimus) dalyvaujant tėvams (rūpintojams, globėjams); 
10.8. ugdymo vietos pakeitimas, kai mokinio netinkamas elgesys akivaizdžiai griauna ugdymo procesą ar kai jis nepaiso reikalavimų ir raginimų laikytis elgesio taisyklių, išvedant jį iš patalpos (klasės, salės, valgyklos ir pan.); (žr. Lietuvos Respublikos švietimo ir mokslo ministro 2012 m. rugpjūčio 28 d. įsakymo Nr. V-1268 „Dėl pritarimo rekomendacijoms dėl poveikio priemonių taikymo netinkamai besielgiantiems mokiniams“ 4 p.); 
10.9. pranešimai Valstybės vaiko teisių apsaugos ir įvaikinimo tarnybai, Vyriausiajam policijos komisariatui, Viešosios tvarkos skyriui, Tarpinstitucinio bendradarbiavimo koordinatoriui. Šių priemonių imamasi mokiniui piktybiškai nevykdant šiose taisyklėse nustatytų mokinio pareigų, grubiai pažeidžiant šias taisykles; 
10.10. siūlymas mokytis kitoje mokykloje, suderinus su mokinio tėvais (globėjais, rūpintojais), Švietimo ir sporto skyriumi, savivaldybės administracijos Vaiko gerovės komisijos pirmininke.
11.  Už nuolatinį piktybišką elgesio taisyklių pažeidimą, sukakus 16 metų, šalinti iš gimnazijos.
12. Šių taisyklių privalo laikytis kiekvienas gimnazijos mokinys.  
13. Iki naujų mokslo metų rugsėjo 15 d. klasės vadovas mokinius pasirašytinai supažindina su Mokinio elgesio taisyklėmis. Tėvai su šiomis taisyklėmis supažindinami pasirašytinai. 
14. Taisyklės skelbiamos viešai gimnazijos interneto tinklalapyje.

